Január 25-én tartották a sorsolást a stockholmi városházán, ahol a kalapok egyik fele az első elődöntőbe, a másik a második elődöntőbe került. Ennek célja a szavazás igazságosabbá tétele. A sorsolás során azt is eldöntötték, hogy az egyes országok az adott elődöntő első vagy második felében fognak fellépni, valamint azt, hogy az automatikusan döntős "Öt Nagy" és a rendező ország melyik elődöntőben fog szavazni. Így a delegációk előre tudják, mikor kell megérkezniük a próbákra. A sorsolás két házigazdája a 2005-ös Melodifestivalen első elődöntőjének egyik műsorvezetője és ugyanebben az évben Görögország kommentátora, Alexándra Paszkalídu és Svédország 2004-es és 2006-os pontbejelentője, Jovan Radomir voltak. Érdekesség, hogy Oroszország nyolcadik alkalommal került az első elődöntőbe. A 2008-ban bevezetett két elődöntős rendszer óta mindig az első elődöntőben vettek részt az orosz versenyzők.